PATVIRTINTA:

Joniškio rajono vaiko ir šeimos gerovės centro

Direktorės 2019 m. sausio 18 d. įsakymu Nr. V-10

**JONIŠKIO RAJONO VAIKO IR ŠEIMOS GEROVĖS CENTRO SUTEIKTŲ PASLAUGŲ ATASKAITA UŽ 2018 M.**

**Vaikų globos skyrius**

Vaikų globos skyriuje metų pabaigoje gyveno 30 globotinių (rūpintinių). Teikiamos paslaugos:

**1. Informavimas** – vaikų globos skyriaus specialistai vaikui ir jo artimiesiems teikia informaciją apie socialinės globos ir kitas paslaugas vaikų globos skyriuje, savivaldybėse teikiamą nemokamą teisinę, socialinę pagalbą, paramą ir kitais klausimais. Sudaromos sąlygos vaikui gauti reikiamą informaciją iš kitų institucijų (apie švietimą, profesinį pasirengimą, įdarbinimą, ir kt.) Užtikrinamas informacijos apie vaiką konfidencialumas.

**2.** **Konsultavimas** – paslauga, kurios metu kartu su vaiku (ir jo artimaisiais) analizuojama probleminė vaiko situacija ir ieškoma veiksmingų problemos sprendimo būdų pagal kompetenciją. Supažindinama su vaikų globos skyriaus vidaus tvarkos  taisyklėmis, pareigomis ir teisėmis. Sudaromos sąlygos konsultuotis su vaikų globos skyriaus ir kitų institucijų specialistais, gauti reikiamą informaciją.

**3.** **Tarpininkavimas ir atstovavimas** – suteikiama pagalba sprendžiant įvairias vaiko problemas (teisines, sveikatos, buitines, socialines, tvarkant asmens dokumentus, mokant mokesčius), jo turto administravimo problemas reikalingose institucijose. Atstovaujama vaikui, ginant jo teisėtus interesus, kai teismo sprendimu Joniškio rajono vaiko ir šeimos gerovės centras yra vaiko globėjas ir/ar turto administratorius. Atstovaujama rūpintinių interesams tvarkant dokumentus socialiniam būstui įsigyti.

Per 2018 m. vaiko interesai teisme buvo atstovaujami 7 kartus, Socialinės paramos ir sveikatos skyriuje 29 kartus, Žagarės seniūnijoje tvarkant dokumentus 69 kartus, Joniškio seniūnijoje 2 kartus.

**4. Apgyvendinimas** – vaikui suteikiamas gyvenamasis plotas, apgyvendinant 2-3 vietų kambariuose, derinant kambaryje gyvenančiųjų interesus bei poreikius. Aprūpinama baldais, drabužiais, avalyne, patalyne, įranga ir  priemonėmis specialiems poreikiams tenkinti. Vaikai gali turėti savo baldų ir kitų asmeninių daiktų. Vaikų globos skyriaus vidaus tvarkos taisyklėse nustatyta tvarka vaikas naudojasi bendrosiomis (skirtomis poilsiui, laisvalaikiui, užimtumui ir kt.) patalpomis, teritorija. Teikiamos komunalinės ir buitinės paslaugos (skalbimo, aprangos priežiūros, patalpų tvarkymo ir kt.).

**5.** **Maitinimas** – maitinimo paslauga globos namuose gyvenantiems vaikams teikiama 5 kartus per dieną. Organizuojant maitinimą, vadovaujamasi galiojančia higienos norma ir teisės aktais. Vaikai, padedant socialinių darbuotojų padėjėjams, maistą gaminasi patys.

**6. Sveikatos priežiūros paslaugos** – organizuojama vaikų psichinės ir fizinės sveikatos priežiūra – laiku organizuojama įskaitoje esančių vaikų medicininė priežiūra. Organizuojamas sanatorinis vaikų gydymas. Laiku organizuojamas  medicininis sveikatos patikrinimas. Aprūpinama  medikamentais, esant poreikiui kompensacinėmis, slaugos priemonėmis. Esant reikalui, vaikai hospitalizuojami. Organizuojamos priemonės, užtikrinančios traumų ir nelaimingų atsitikimų, ligų prevenciją. Stebima vaikų gyvenamoji aplinka ir vaikų gyvenimo sąlygos, jų atitikimas teisės aktų reikalavimams. Teikiama kvalifikuota psichologinė pagalba globotiniams (rūpintiniams).

2018 m. globotiniams (rūpintiniams) teiktos paslaugos:

šeimos gydytojo 49 konsultacijos, Joniškio psichikos centre 9 konsultacijos, gydytojo chirurgo 4 konsultacijos, gydytojo ginekologo 6 konsultacijos, psichologo 7 konsultacijos, neurologo 5 konsultacijos, echoskopu tirti 5 vaikai, 1 mergaitė paskiepyta nuo gimdos kaklelio vėžio, odontologo paslaugas gavo 9 vaikai, gydytojo endokrinologo 2 konsultacijos, Ekg tyrimai 2, kardiologo 1, gydytojo okulisto 5 konsultacijos, 5 vaikams išrašyti akiniai. Vaikų psichiatrijos skyriuje gulėjo 2 vaikai, traumatologo konsultacijos 6, gydytojo ortopedo 2, pulmonologo 2, Lor 1, reabilitologo 2, Sanatorinį gydymą gavo 2 vaikai, Santaros klinikose gydėsi 1. Visi vaikai paskiepyti nuo gripo.

Per 2018 m. buvo pravesti 26 individualūs užsiėmimai 15 globotinių (rūpintinių): elgesio ir emocijų, mokymosi problemos, krizės, smurtas, klinikinės problemos, profesijos rinkimosi , asmenybės savęs pažinimo, prevencine temomis.

**7. Socialinis ir pedagoginis darbas, bendravimas** – socialinis ir pedagoginis darbas vaikams organizuojamas pagal individualius socialinės globos planus, kuriuos rengia tiesiogiai su vaiku dirbantys specialistai. Vaikas  skatinamas  turėti asmeninį patikėtinį (savąjį asmenį). Bendradarbiaujama su valstybės ir savivaldybės įstaigomis ir institucijomis, sprendžiant socialinės globos organizavimo ir teikimo, globėjų (rūpintojų) paieškos bei įvaikinimo klausimus. Padedama (skatinama) įvairiomis formomis pagarbiai bendrauti su artimaisiais su kitais bendruomenės nariais. Siekiant pastebėti globotinio fizines ir dvasines problemas, padėti jas išspręsti, sukurti gerus santykius su globotiniu, pasitikėjimą, pagarbą, rūpintis vaiko sveikata ir saugumu, buvo naudojamas individualus darbas, kartais darbas grupėse. Įvyko 1300 individualių pokalbių, 112 grupiniai pokalbiai globotiniams (rūpintiniams) aktualiomis temomis. Nuolat buvo teikiama specialiojo pedagogo pagalba globotiniams (rūpintiniams), kurie turi specialiųjų ugdymosi poreikių.

Bendradarbiauta su Žagarės gimnazijos, Žagarės specialiosios mokyklos, Šiaulių logopedinės mokyklos, Šiaulių profesinio rengimo centro, Joniškio ŽŪM, Kauno Žeimenos skyriaus pedagogais, socialiniais darbuotojais sprendžiant iškilusias problemas.

**8.** **Kasdieninio gyvenimo įgūdžių ugdymas ir palaikymas** – paslaugų teikimas, kuriomis siekiama ugdyti ir palaikyti (motyvuoti) kuo didesnį savarankiškumą: teikiama pagalba tvarkant asmenines pinigines lėšas, planuojant, apsiperkant, atliekant įvairias asmeniniame ar visuomeniniame gyvenime reikalingas funkcijas (atliekant asmeninės higienos, savitvarkos (namų ruošos), buitinius darbus bei bendraujant ir pan.).  Skatinama dalyvauti įvairiose veiklose tenkinant savo poreikius. Vaikams nuo 7 m. mokamos lėšos asmeninėms išlaidoms. Vaikai turi asmenines sąskaitas banke.

Visus metus globotiniams buvo ugdomi kasdienio gyvenimo įgūdžiai. Vaikai patys gaminasi maistą, jiems buvo aiškinama kaip laikytis saugos ir elgesio taisyklių virtuvėje. Aptarti valgio gaminimo sanitariniai – higieniniai reikalavimai. Vaikai buvo supažindinti su virtuvės įrankiais, maisto produktais, maisto ruošimo būdais.

Siekiant vaikus išmokyti išsiskalbti rūbelius, buvo sudarytas skalbimo grafikas. Paskirtą dieną vaikas su socialinio darbuotojo padėjėju skalbdavo visos šeimynos drabužėlius. Su vaikais aptariami skalbimo būdai, paaiškintos ant rūbų esančių etikečių informacinių ženklų reikšmės. Globotiniai buvo mokomi skalbti automatine skalbimo mašina, prieš tai supažindinti su saugos taisyklėmis skalbiant.

Mokėme globotinius (rūpintinius) tikslingai planuoti pajamas ir išlaidas, tobulinome gebėjimą numatyti savo gyvenimo pokyčius ir planuoti kaip juos įveikti, savarankiškai ir ekonomiškai apsipirkti, apgalvotai planuoti savo išlaidas ir pajamas. Vaikai mokomi naudotis banko kortele ir bankomatu. Kartą per savaitę su vaikais buvo einama į parduotuvę apsipirkti. Vaikai nuo 14 metų banko kortelėmis, kurių sąskaitose yra kišenpinigiai, naudojasi savarankiškai. Likusieji mokosi disponuoti savo pinigais padedant darbuotojams.

**9. Darbinių įgūdžių ugdymas (užimtumas)** – darbinė veikla organizuojama individualiai ir šeimynose pagal parengtas savarankiškumo ugdymo bei veiklos programas. Vaikų darbiniai įgūdžiai ugdomi kasdieninėje savitvarkos ir tikslinėse veiklose. Sudaroma galimybė pasirinkti globos skyriuje siūlomas veiklas pagal pomėgius: dailės, darbelių, rankdarbių, gėlių priežiūros, patalpų, aplinkos tvarkymo bei kt. Visi šeimynų vaikai turėjo nuolatinius įpareigojimus ir pareigas. Vaikai buvo mokomi serviruoti stalus, plauti indus, grindis, tvarkyti spintas, prižiūrėti savo rūbelius, avalynę, kambarius, bendro naudojimo patalpas, aplinką prie Joniškio rajono ir šeimos gerovės centro. Už atliktus darbus vaikai buvo vertinami. Veiklos sritis globotiniai rinkosi patys.

**10.** **Laisvalaikio organizavimas** – sudarytos sąlygos vaikų saviraiškai. Vyksta įvairūs  laisvalaikio    renginiai:    diskotekos,  švenčiami gimtadieniai, pilnametystės sulaukusių rūpintinių palydos į savarankišką gyvenimą ir pan.  Organizuojama kultūrinė veikla: valstybinių, religinių, Vaikų globos skyriaus tradicinių švenčių šventimas. Organizuojamos pažintinės kelionės, išvykos į koncertus, teatrus, parodas, sportinius renginius, šventes. Sudaromos galimybės dalyvauti meninės  saviraiškos  veikloje  globos  namuose (dainavimo, šokių, dailės ir kituose projektuose), sportinėje veikloje, dalyvauti meninės saviraiškos,  visuomeninėje  ir kt. veikloje už įstaigos ribų. Sudarytos sąlygos ugdytiniams dalyvauti bendruomenės gyvenime per įvairią veiklą. Visiems vaikams sudarytos sąlygos naudotis televizoriumi, žiūrėti video filmus, žaisti stalo žaidimus, mokytis kompiuterinio raštingumo.

Organizavome Valentino, Jurginių, Derliaus, Užgavėnių, tradicinę Šeimų dieną, Helovyną, Kalėdinį renginį.

Dalyvavome etninėje kultūros akcijoje „Visa Lietuva šoka“, kartingų varžybose Vilniuje, „Kalėdinėse žaidynėse 2018“ Jonavos arenoje, Žagarės vyšnių festivalis 2018“ renginiuose, Lietuvos karaliaus Mindaugo karūnavimo dienos minėjime (himno giedojimas Žagarės miesto skverelyje), žiūrėjome filmus Šiaulių Akropolio kino teatre. Dalyvavome Tarptautiniame renginyje prie Žvelgaičio ežero, kurį organizavo Žagarės specialioji mokykla, kartu su Žagarės klebonu vykome į piligriminę kelionę Šv. Jokūbo keliu iki Juodeikių kaimo. Vaikai dalyvavo edukacinėje programoje Naisiuose, savaitėje „Be patyčių“, žvejybos konkurse „Būk pirmas pagavęs žuvį“, projekte „Vaikų svajonės“. Vaikai vyko prie jūros Latvijoje, aplankė Kauną. Organizuota išvyka į gyvūnų globos namus Sniegių kaime.

Vaikai daug sportavo: bėgimo maratone Visagine, Tervetėje, Augstkalnėje, „Olimpinių dienų“renginyje Alytuje, bėgimo maratone „Saulės mūšis 2018 “Šiauliuose, „Kalėdinio bėgimo 2018“ maratone Kaune. Kiekvieną savaitgalį vaikai bėga krosą su treneriu R. Prokopenko.

Nuolat tvarkėme ir prižiūrėjome Žagarės kapinėse palaidotų Senelių globos skyriaus gyventojų kapus.

**11.** **Pagalba rengiantis, maitinantis, prausiantis ir kt. pobūdžio pagalba** – pagalba teikiama vaikams, nesugebantiems tenkinti savo fiziologinių bei higieninių poreikių

**12. Asmeninės higienos paslaugų organizavimas** – globos skyriuje teikiamos asmens higienos paslaugos: vaiko aprūpinimo individualiomis higienos priemonėmis, naudojimosi dušu, personalo pagalba atliekant asmens higienos (nagų, plaukų kirpimas ir kt.) procedūras. Mažamečiams vaikams kasdien atliekamos kūno priežiūros procedūros, kiti vaikai savarankiškai naudojasi dušu pagal poreikį. Vaikai savarankiškai naudojasi skalbimo mašinomis, dušu, vonia ir kt. Vaikui, turinčiam specialiųjų poreikių, esant reikalui kasdien atliekamos kūno priežiūros  procedūros. Siekėme išmokyti globotinius savarankiškai laikytis asmens higienos, skaitymo ir rašymo higienos normų. Su kiekvienu globotiniu individualiai aptardavome, kaip tinkamai pasirūpinti savo kūnu.

**13.** **Kitos paslaugos, reikalingos pagal asmens savarankiškumo lygį ir poreikius** – organizuojama psichologinė pagalba – siekiama padėti spręsti globotinių (rūpintinių) psichologines, asmenybės ir ugdymosi problemas bendradarbiaujant su pačiu vaiku, su Vaikų globos skyriaus darbuotojais, globėjais. Bendradarbiauta su Joniškio psichikos centru, teikiant vaikams psichologinę pagalbą. Vykdomas vaikų globos namų bendruomenės švietimas aktualiais vaiko psichologijos, amžiaus tarpsnių, pedagoginės ir socialinės psichologijos klausimais. Siekiama skatinti pačius vaikus aktyviai dalyvauti ugdomojoje veikloje, vaikų globos skyriaus gyvenime, propaguojant sveiką gyvenimo būdą, ruošiantis savarankiškam gyvenimui. Vaikai patys dalyvauja savo gyvenimo kokybės gerinimo procese, analizuoja teikiamų socialinių paslaugų kokybę, išsako savo nuomonę, teikia siūlymus, organizuoja įvairias veiklas, padedančias gerinti vaikų socialinius įgūdžius.

**GLOBOS CENTRAS**

**Teikiamos paslaugos:**

1. Budinčių globotojų, vaikus globojančių šeimų, globėjų, įtėvių paieška, atranka.
2. Individualaus pagalbos vaikui plano sudarymas, koregavimas, atvejų koordinavimas.
3. Pagalbos vaikui, prižiūrimam budinčio globotojo, teikimas ir (ar) organizavimas.
4. Pagalbos teikimas budinčiam globotojui, vaikus globojančiai šeimai.
5. Bendradarbiavimas su pagalbą biologinei vaiko šeimai teikiančiais socialiniais darbuotojais.
6. Tarpininkavimas budinčiam globotojui, vaikus globojančiai šeimai socialinių paslaugų, švietimo, teisėsaugos, sveikatos įstaigose dėl paslaugų vaikui.
7. Atokvėpio paslaugų organizavimas.
8. Pagalbos įtėviams koordinavimas, įtėvių konsultavimas.
9. Psichologo konsultacijos.

Per 2018 m. budinčiai globėjai suteikta 23 konsultacijos. Įvertinti vaiko poreikiai ir įvertinimas, sudarytas vaiko individualios pagalbos planas. Vyko konsultacijos telefonu, teikiama informacija el. p.

Globėjams giminaičiams buvo suteiktos29 konsultacijos, įvyko 5 susitikimai. Surašyti lankymosi aktai šeimoje.

Socialiniams globėjams suteiktos 2 konsultacijos, įvertinti vaiko poreikiai, situacijos šeimoje įvertinimas.

Globojamiems (rūpinamiems) vaikams (12) sudarytas vaiko poreikių ir savybių įvertinimas.

Dalyvauta atvejo vadybos posėdžiuose, bendradarbiauta su VTAS, Akmenės rajono globos centru, Šiaulių miesto sav. globėjų centru, VŠĮ Alytaus šeimos pagalbos centru, Kuršėnų vaikų globos namais.

Pravesti 2 individualūs užsiėmimai budintiems globėjams.

**VDC „DRAUGYSTĖS TILTAS“**

VDC „Draugystės tiltas“ paslaugas teikia 20 vaikų iš 15 socialinės rizikos, socialiai remtinų ir mažas pajamas turinčių šeimų ir gyvenančių Skaistgirio seniūnijoje, adresu Aušros g. 5, Skaistgirys. Teikiamos paslaugos:

1. Maitinimo, pagalba ruošiant pamokas, pavežėjimo į vaikų dienos centrą ir iš jo 5 kartus per savaitę.
2. Socialinių įgūdžių ugdymo (tėvams ir vaikams) 1 kartą per mėnesį.
3. Laisvalaikio užimtumo organizavimo 1 kartą per mėnesį.
4. Sociokultūrinės paslaugos (ekskursijos, stovyklos, renginiai) 20 kartų per metus.
5. Rankdarbių darymas, dailės terapijos užsiėmimai, meninio ugdymo užsiėmimai 1 kartą per savaitę.
6. Žalingų įpročių prevencija 1 kartą per mėnesį.
7. Sportinio ugdymo užsiėmimai 1 kartą per savaitę.
8. Psichologo konsultacijos 1 kartą per savaitę.
9. Problemų šeimoje aptarimas ir jų sprendimo būdai 5 kartus per savaitę, esant poreikiui aplankant šeimą.

Per 2018 m. 20 vaikų ir 15 šeimų buvo suteiktos šios paslaugos: socialinių ir gyvenimo įgūdžių ugdymo, sociokultūrinės ir kitos su vaiko ugdymu, jo teisių apsauga, integracija į šeimą, visuomenę susijusios paslaugos (socialinių, higienos įgūdžių, įpročių formavimas, pagalba ruošiant pamokas.

Informavimo, konsultavimo, tarpininkavimo paslaugas gavo 20 vaikų ir 8 šeimos.

Socialinės ir psichologinės ar krizių įveikimo pagalbos paslaugas, laisvalaikio užimtumo organizavimo paslaugos buvo suteiktos 20 vaikų ir 8 šeimoms.

**VDC „SPINDULYS“**

VDC „Spindulys“ paslaugos teikiamos 32 vaikams iš 17 socialiai remtinų ir mažas pajamas turinčių šeimų ir gyvenančių Žagarės seniūnijoje. Teikiamos šios paslaugos:

1. Maitinimo, pagalba ruošiant pamokas, pavežėjimo į vaikų dienos centrą ir iš jo 5 kartus per savaitę.
2. Socialinių darbinių įgūdžių užsiėmimai tėvams 1 kartą per ketvirtį.
3. Socialinių įgūdžių užsiėmimai vaikams 1 kartą per ketvirtį.
4. Savipagalbos grupės užsėmimai tėvams 1 kartą per mėnesį.
5. Šeimų lankymas 1 kartą per pusmetį.
6. Sportinio ugdymo užsiėmimai 1 kartą per savaitę.
7. Rankdarbių darymas, dailės terapijos, siuvimo, mezgimo, meninio ugdymo užsiėmimai 1 kartą per savaitę.
8. Sociokultūrinės paslaugos (ekskursijos, stovyklos, renginiai) 1 kartą per mėnesį.
9. Laisvalaikio užimtumo organizavimas 1 kartą per ketvirtį.
10. Rankdarbių darymas, dailės terapijos užsiėmimai, meninio ugdymo užsiėmimai 1 kartą per savaitę.
11. Žalingų įpročių prevencija 1 kartą per mėnesį.
12. Psichologo konsultacijos 1 val. per savaitę.

Socialinių ir gyvenimo įgūdžių ugdymo, sociokultūrinės ir kitos su vaiko ugdymu, jo teisių apsauga, integracija į šeimą, visuomenę susijusios paslaugos (socialinių, higienos įgūdžių, įpročių formavimas, pagalba ruošiant pamokas buvo sutektos 30 vaikų ir 10 šeimų.

Informavimo, konsultavimo, tarpininkavimo paslaugas gavo 30 vaikų 17 šeimų.

Socialinės ir psichologinės ar krizių įveikimo pagalbos paslaugas, laisvalaikio užimtumo organizavimo paslaugos buvo suteiktos 30 vaikų ir 5 šeimoms.

BENDROS ĮTĖVIŲ IR GLOBĖJŲ (RŪPINTOJŲ) RENGIMO PROGRAMOS PROJEKTŲ VYKDYTOJŲ

1. Paslaugų organizavimas ir teikimas asmenims, norintiems globoti (rūpintis) ar įsivaikinti vaiką.

2. Potencialių globėjų (rūpintojų) ir įtėvių paieška, atranka, konsultavimas bei pagalba.

3. Įvadinių mokymų pagal GIMK programą organizavimas ir vykdymas.

4. Savipagalbos užsiėmimai globėjams ir įtėviams.

5. Išvadų rengimas.

Per 2018 m. mokymuose dalyvavo 9 asmenys, teigiamai iš jų buvo įvertinti 4. Projekto metu buvo kuriamas teigiamas visuomenės požiūrio formavimas į globą (rūpybą) ir įvaikinimą, pasinaudojant informacinėmis priemonėmis. Pravesti įvadiniai mokymai būsimiems globėjams bei įtėviams, parašytos išvados, pravestas seminaras globėjams ir įtėviams. Vyko individualios psichologo konsultacijos.

**SOCIALINIAI DARBUOTOJAI, DIRBANTYS SU ŠEIMOMIS**

Teikiamo paslaugos:

1. Socialinis darbas su šeima ir vaiku, teikiant emocinę bei socialinę pagalbą.
2. Bendradarbiavimas ir veikimas kartu su atvejo vadybininku organizuojant pagalbą šeimai.
3. Prevencinis darbas su šeima.
4. Sėkmingas šeimos integravimas į visuomenę.

Per 2018 m. paslaugos buvo teikiamos 104 šeimoms ir 250 vaikų. Visus metus šeimoms buvo teikiamos socialinių įgūdžių ugdymo ir palaikymo paslaugos jų namuose. Ugdyti tėvystės įgūdžiai. Kiekviena šeima buvo aplankyta vidutiniškai 70 kartų. Buvo teikiamos bendravimo, tarpininkavimo, informavimo, atstovavimo, kasdienio gyvenimo įgūdžių ugdymo ir palaikymo paslaugos. Šeimos buvo motyvuojamos dalyvauti renginiuose, mokymuose. Problemų turinčios šeimos buvo nukreipiamos psichologo konsultacijoms. Bendro darbo su šeimomis tikslas buvo užtikrinti koordinuotą pagalbos (socialinės, švietimo pagalbos, sveikatos priežiūros paslaugų, bendruomeninių, teisėsaugos) teikimą šeimoms, siekiant stiprinti šeimų atsakomybę, gebėjimą ir galimybes savarankiškai spręsti savo šeimos problemas bei padėti įveikti socialinę atskirtį. Pagalbos turinys konkrečiai šeimai priklausė nuo individualaus šeimos pagalbos poreikio ir nustatomas konkrečiai šeimai.